b'\n_START_ARTICLE_\nDa\xc5\xa1a\n_START_SECTION_\nRazli\xc4\x8dice imena\n_START_PARAGRAPH_\nDa\xc5\xa1enka, Da\xc5\xa1i, Da\xc5\xa1ka\n_START_SECTION_\nIzvor imena\n_START_PARAGRAPH_\nIme Da\xc5\xa1a je tvorjeno z obrazilom -\xc5\xa1a iz skraj\xc5\xa1anih \xc5\xbeenskih imen, ki se za\xc4\x8denjajo z Da, npr. Danica, Dagmar itd.\n_START_SECTION_\nPogostost imena\n_START_PARAGRAPH_\nLeta 1994 je bilo v Sloveniji po podatkih iz knjige Janeza Kebra 523 nosilk imena Da\xc5\xa1a. Ostale razli\xc4\x8dice imena, ki so bile \xc5\xa1e uporabljene: Da\xc5\xa1enka (6) in Da\xc5\xa1ka (7)._NEWLINE_Po podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Da\xc5\xa1a: 841. Med vsemi \xc5\xbeenskimi imeni pa je ime Da\xc5\xa1a po pogostosti uporabe uvr\xc5\xa1\xc4\x8deno na 200 mesto.\n_START_SECTION_\nOsebni praznik\n_START_PARAGRAPH_\nV koledarju se Da\xc5\xa1a uvr\xc5\xa1\xc4\x8da k imenom, iz katerih domnevno izhaja, npr. k imenu Danica, ki god praznuje 21. julija, ali pa k imenu Dagmar, ki praznuje 24. maja.'